

**"Мемлекеттік театрларға, концерттік ұйымдарға, мәдени-демалыс ұйымдарына, музейлерге және цирктерге субсидиялар төлеу қағидаларын бекіту туралы" Қазақстан Республикасы Мәдениет және спорт Министрінің 2015 жылғы 16 қарашадағы № 354 бұйрығына өзгеріс пен толықтыру енгізу туралы**

Қазақстан Республикасы Мәдениет және спорт министрінің 2021 жылғы 5 ақпандағы № 32 бұйрығы. Қазақстан Республикасының Әділет министрлігінде 2021 жылғы 11 ақпанда № 22174 болып тіркелді

      ЗҚАИ-ның ескертпесі!  
      Осы бұйрық 01.01.2021 бастап қолданысқа енгізіледі

      2008 жылғы 4 желтоқсандағы Қазақстан Республикасының Бюджет кодексінің 35-бабының 5-тармағына және "Мәдениет туралы" 2006 жылғы 15 желтоқсандағы Қазақстан Республикасының Заңының 7-бабының 35-7) тармақшасына сәйкес БҰЙЫРАМЫН:

      1. "Мемлекеттік театрларға, концерттік ұйымдарға, мәдени-демалыс ұйымдарына, музейлерге және цирктерге субсидиялар төлеу қағидаларын бекіту туралы" Қазақстан Республикасы Мәдениет және спорт Министрінің 2015 жылғы 16 қарашадағы № 354 бұйрығына (Нормативтік құқықтық актілердің мемлекеттік тіркеу тізілімінде № 12608 тіркелген, "Әділет" ақпараттық құқықтық жүйесінде 2016 жылғы 18 қаңтарда жарияланған) мынадай өзгеріс пен толықтыру енгізілсін:

      көрсетілген бұйрықпен бекітілген Мемлекеттік театрларға, концерттік ұйымдарға, мәдени-демалыс ұйымдарына, музейлерге және цирктерге субсидиялар төлеу қағидаларында:

      4-тармақ мынадай редакцияда жазылсын:

      "4. Республикалық бюджеттен бюджеттік субсидияларды төлеу, міндеттемелер мен төлемдер бойынша қаржыландырудың жиынтық жоспарларына сәйкес жүргізіледі. Бұл ретте республикалық театрлардың, концерттік ұйымдардың және музейлердің залалын өтеуге арналған субсидиялардың мөлшері осы Қағидаларға 1-1 қосымшада көрсетілген мөлшерден аспайды.";

      осы бұйрыққа қосымшаға сәйкес 1-1-қосымшамен толықтырылсын.

      2. Қазақстан Республикасы Мәдениет және спорт министрлігінің Экономика және қаржы департаменті Қазақстан Республикасының заңнамасында белгіленген тәртіппен:

      1) осы бұйрықтың Қазақстан Республикасының Әділет министрлігінде мемлекеттік тіркелуін;

      2) осы бұйрықты Қазақстан Республикасы Мәдениет және спорт министрлігінің интернет-ресурсында орналастыруды;

      3) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Мәдениет және спорт министрлігінің Заң қызметі департаментіне осы тармақтың 1) және 2) тармақшаларында қарастырылған іс-шаралардың орындалуы туралы мәліметтерді ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Мәдениет және спорт вице-министріне жүктелсін.

      4. Осы бұйрық 2021 жылғы 1 қаңтардан бастап қолданысқа енгізіледі және ресми жариялануға тиіс.

|  |  |
| --- | --- |
| *Қазақстан Республикасы*  *Мәдениет және спорт министрі* | *А. Раимкулова* |

      "КЕЛІСІЛДІ"

      Қазақстан Республикасының

      Қаржы министрлігі

      "КЕЛІСІЛДІ"

      Қазақстан Республикасының

      Ұлттық экономика министрлігі

|  |  |
| --- | --- |
|  | Қазақстан Республикасы Мәдениет және спорт министрі 2021 жылғы 5 ақпандағы № 32 Бұйрыққа қосымша |
|  | Мемлекеттік театрларға,  концерттік ұйымдарға, мәдени- демалыс ұйымдарына,  музейлерге және цирктерге  субсидиялар төлеу қағидаларына 1-1-қосымша |

**Республикалық театрлар, концерттік ұйымдардың және музейлердіңзалалын өтеуге арналған субсидиялардың мөлшері**

|  |  |  |
| --- | --- | --- |
| Р/с№ | Республикалық бюджеттен субсидия мөлшері (пайыз %) | Ұйымдар атауы |
| 1 | 2 | 3 |
| 1. | 90 % | "Астана Опера" мемлекеттік опера және балет театры" КАҚ |
| 2. | 85 % | "Абай атындағы Қазақ мемлекеттік академиялық опера және балет театры" РМҚК |
| 3. | 85 % | "М. Әуезов атындағы Қазақ мемлекеттік академиялық драма театры" РМҚК |
| 4. | 70 % | "М. Лермонтов атындағы Мемлекеттік академиялық орыс драма театры" РМҚК |
| 5. | 85 % | "Ғ. Мүсірепов атындағы Қазақ мемлекеттік академиялық балалар мен жасөспірімдер театры" РМҚК |
| 6. | 90 % | "Н. Сац атындағы Орыс мемлекеттік академиялық балалар мен жасөспірімдер театры" РМҚК |
| 7. | 95 % | "Республикалық мемлекеттік корей музыкалық комедия театры" РМҚК |
| 8. | 95 % | "Құдыс Қожамияров атындағы республикалық мемлекеттік ұйғыр музыкалық комедия театры" РМҚК |
| 9. | 95 % | "Республикалық неміс драма театры" РМҚК |
| 10. | 90 % | "Қазақстан Республикасының "Салтанат" мемлекеттік би ансамблі" РМҚК |
| 11. | 95 % | "Қазақстан Республикасының мемлекеттік академиялық би театры" РМҚК |
| 12. | 90 % | "Жамбыл атындағы Қазақ мемлекеттік филармониясы" РМҚК |
| 13. | 90 % | "Құрманғазы атындағы Қазақ мемлекеттік академиялық халық аспаптар оркестрі" РМҚК |
| 14. | 95 % | "Қазақстан Камератасы" классикалық музыка ансамблі" РМҚК |
| 15. | 93 % | "Қазақконцерт" мемлекеттік концерттік ұйымы" РМҚК |
| 16. | 100% | "Қ.Қуанышбаев атындағы Мемлекеттік академиялық қазақ музыкалық-драма театры" РМҚК |
| 17. | 90 % | "Қазақстан Республикасының мемлекеттік орталық музейі" РМҚК |
| 18. | 90 % | "Ә. Қастеев атындағы Қазақстан Республикасының мемлекеттік өнер музейі" РМҚК |
| 19. | 92 % | "Сирек кездесетін қияқты саз аспаптарының мемлекеттік коллекциясы" РМҚК |
| 20. | 98 % | "Мәдениеттерді жақындастыру орталығы" мемлекеттік музейі" РМҚК |
| 21. | 98 % | "Ордабасы" ұлттық тарихи-мәдени қорығы" РМҚК |
| 22. | 98 % | "Берел" мемлекеттік тарихи-мәдени қорық-музейі" РМҚК |
| 23. | 98 % | "Есік" мемлекеттік тарихи-мәдени қорық-музейі" РМҚК |
| 24. | 90 % | "Отырар мемлекеттік археологиялық қорық-музейі" РМҚК |
| 25. | 95 % | "Ұлытау" ұлттық тарихи-мәдени және табиғи қорық-музейі" РМҚК |
| 26. | 80 % | "Әзірет Сұлтан мемлекеттік тарихи-мәдени қорық-музейі" РМҚК |
| 27. | 95 % | "Абайдың "Жидебай-Бөрілі" мемлекеттік тарихи-мәдени және әдеби-мемориалдық қорық-музейі" РМҚК |
| 28. | 95 % | "Ежелгі Тараз ескерткіштері" мемлекеттік тарихи-мәдени қорық-музейі" РМҚК |
| 29. | 97 % | "Таңбалы" мемлекеттік тарихи-мәдени және табиғи қорық-музейі" РМҚК |
| 30. | 90 % | "Қазақстан Республикасының Ұлттық музейі" РМҚК |
| 31. | 98 % | "Бозоқ" мемлекеттік тарихи-мәдени музей-қорығы" РМҚК |
| 32. | 98 % | "Ботай" мемлекеттік тарихи-мәдени музей-қорығы" РМҚК |
| 33. | 98 % | "Сарайшық" мемлекеттік тарихи-мәдени музей-қорығы" РМҚК |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК